Gewalin Psi

**เกวลิน ไซ** (เกล) เป็นร่างโคลนรุ่นที่ 23 ของดร.เกวลิน ธนพัฒน์ธาดา เป็นร่างโคลนรุ่นที่ 3 ของจักรวรรดิ █████ และเป็นคนรักตั้งแต่สมัยเรียนมหาวิทยาลัยของฟิล จนกระทั่งสงครามปะทุขึ้นและได้รับแรงกดดันจากหลายๆ ทาง ทำให้เกวลิน ไซ ตัดสินใจฆ่าตัวตายเพื่อให้ฟิลลี้ภัยไปยังมหานครไซเนีย

## บุคลิกภาพ

### ลักษณะภายนอก

รูปร่างสูงโปร่ง ผมสีดำธรรมชาติออกประกายสีน้ำตาลแดงเล็กน้อย ใบหน้าขาวจืดสไตล์หญิงสาวเอเชียตะวันออก และเหมือนกับร่างโคลนเกวลินรุ่นอื่นๆ ยกเว้นเพียงดวงตาสีแดงที่เป็นการเสริม Identity ในกรณีที่มีร่างโคลนเกวลินมากกว่า 1 คนในช่วงเวลาเดียวกันบนโลก และผมที่ยาวกว่าเกล ที. โอเมก้า

แม้จะอายุห่างจากโอเมก้า 6 ปี แต่หน้าตากลับไม่ค่อยต่างกันเท่าไหร่ ดูเหมือนว่าร่างโคลนเกวลินจะมีความอ่อนเยาว์แฝงอยู่อย่างชัดเจนจนกว่าจะอายุเกิน 45 เป็นต้นไป

### ลักษณะนิสัย

หากเทียบกับโอเมก้าแล้ว ไซจะใจเย็น สุขุม และมีความเป็นผู้ใหญ่มากกว่า รวมถึงการใช้เหตุผลด้วย แต่เอาเข้าจริงก็มีลักษณะความใจร้อนและมุทะลุแฝงอยู่ และมักปรากฎในเวลาขับรถ ซึ่งทำให้ฟิลไม่อยากให้เกวลินเป็นคนขับรถให้เลยทีเดียว

นอกเหนือจากนั้น ยังเป็นคนที่สามารถทำได้ทุกอย่างโดยไม่สนใจความถูกต้องเพียงเพราะต้องการให้คนที่รักอยู่รอดปลอดภัย เมื่อรู้ว่าฟิลถูกหมายหัวโดยรัฐบาล เกวลินจึงตัดสินใจ "ทรยศ" ประเทศชาติโดยการขโมยเอาข้อมูลวิจัยคริสตัลชาฟท์ที่ทำมาทั้งหมดตลอด 6 ปีและตัวตนของเธอที่สำรองอยู่บรรจุลงในคริสตัลชาฟท์ รวมถึงข้อมูลของ Ultimate Weapon อีกด้วย เพื่อส่งกลับไปให้บุคคลที่เป็นผู้ต้นคิดอย่างดร.แอรีแอดเน่ เอสเทอร์สมิธ ณ มหานครไซเนีย

## ประวัติ

**เกวลิน ไซ หรือเกล** เกิดเมื่อวันที่ 31 กรกฎาคม 2XXX วันเดียวกับกุนเธอร์ ฟิล อาวส์วาลด์ ห่างแค่เพียง 2 ชั่วโมงครึ่งเท่านั้น ณ สถาบันวิจัยแห่งชาติบาวาเรีย ทางตอนกลางของจักรวรรดิ █████ ในฐานะร่างโคลนทดลองในยุคที่มีการออกกฎการยกเลิกการรับรองสถานภาพมนุษย์

เนื่องจากร่างโคลนเกวลินรุ่นทีต้าและโอไมครอนที่เคยถูกโคลนขึ้นในดินแดนนี้ ได้มีประวัติที่กระด้างกระเดื่องและเกือบจะทำลายโครงสร้างระบบอันเนื่องจากความฉลาดของพวกเธอมาแล้ว แม้ว่ารุ่นไซจะไม่มีความทะเยอทะยานที่จะเปลี่ยนโลกเหมือนอย่างเอพไซลอน อีต้า ทีต้า โอไมครอน และไคก็ตาม

### การศึกษา

เกวลินได้รับการศึกษาขั้นพื้นฐานจากโรงเรียนภายในศูนย์วิจัยแห่งชาติ จนกระทั่งจบหลักสูตรระดับมัธยม เธอจึงได้รับอิสรภาพครั้งแรกหลังจากอยู่แต่กับนักวิจัยและผู้ทดลองร่วมที่เห็นหน้ามาตลอด 18 ปี หลังจากเข้าศึกษาต่อที่สถาบันเทคโนโลยีแห่งชาติ █████ ในคณะวิทยาการนวัตกรรมสิ่งแวดล้อม สาขาวนศาสตร์ ซึ่งทำให้เธอได้พบกับฟิล ผู้เป็นทั้งเพื่อนคนแรกและคนรักคนเดียวตลอดชีวิตของเธอ

หลังจากจบการศึกษาและแต่งงาน (โดยไม่ได้จดทะเบียนสมรส จากการที่ไม่มีสถานะเป็นมนุษย์) แล้ว เกวลินก็เรียนต่อในด้านพันธุวิศวกรรมตามข้อยกเว้นที่ระบุเอาไว้ใน Gewalin Project ซึ่งทำให้ก่อนเรียนจบ เกวลินต้องตามเก็บวิชาของสาขาพันธุศาสตร์อีกหลายตัว และวิจัยด้านนี้ต่อเนื่องจนจบปริญญาเอก ซึ่งในช่วงท้ายของการวิจัยวิทยานิพนธ์นั้น เธอก็ได้ย้ายมาทำงานวิจัยการเก็บข้อมูลลงคริสตัลชาฟท์อีกด้วย

### งานวิจัยคริสตัลชาฟท์

เกวลินเคยทำงานด้านพันธุกรรมสัตว์เพื่อการปศุสัตว์ในสถาบันวิจัยฝั่งตะวันออก แม้เนื้องานจะคล้ายกับฟิล แต่พวกเขาก็ต้องแยกกันทำงานคนละเมือง และมีโอกาสมาเจอกันได้ในช่วงวันหยุดสุดสัปดาห์เท่านั้น ก่อนที่จะได้รับคำสั่งให้ย้านมาทำงานวิจัยโครงการเก็บสำรองอัตลักษณ์ ภายใต้นโยบายการพัฒนาชีวิตทางเลือกของจักรวรรดิ █████ โดยศึกษาวิจัยและเก็บสำรองข้อมูลลงในคริสตัลชาฟท์ เพราะแม้แต่เจ้าของเทคโนโลยีอย่างแอรีแอดเน่ยังไม่สามารถใช้เป็นอาวุธได้ในโลกนี้

ในช่วงที่สงครามกำลังดุเดือด และเกวลินมีปัญหากับฟิลอย่างหนักหลังจากที่เขาต่อต้านโครงการ Ultimate Weapon จนถูกหมายหัว เธอจึงตอบรับการเข้าร่วมวิจัยการสร้าง Ultimate Weapon ในเวลาไม่กี่วัน ก่อนจะลักลอบสำเนาข้อมูลการวิจัยทั้งหมดส่องต่อไปยังเท็ดดี้ (ธีโอดอร์ ชูมัคเกอร์) รุ่นน้องคนสนิทของฟิลอีกคนที่เป็นสปายให้กับกลุ่มต่อต้าน โดยส่งต่อให้ฟิลและนำไปยังไซเนีย ให้เพื่อนสมัยมัธยมของเขาอย่าง โจเซฟ เคลเลอร์ นักวิจัยคริสตัลชาฟท์รุ่นพี่ของเกวลินเป็นผู้แกะรหัส ก่อนที่ทั้งโจเซฟและแอรีแอดเน่จะได้รับข้อมูลทั้งหมดรวมถึงแผนการของเกวลิน ไซ เมื่อมาถึงมหานครไซเนียอีกด้วย

นั่นคือการคืนชีพให้เธออีกครั้งเป็นค่าตอบแทนในการนำข้อมูลในคริสตัลชาฟท์กลับคืนมาให้ผู้สร้าง แต่เพราะในไซเนียมีเกล ที. โอเมก้าอยู่แล้ว แถมฟิลที่ไม่รู้เรื่องแผนการหลังความตายของเกวลิน ไซก็เริ่มมีใจให้กับร่างโคลนรุ่นสุดท้ายเข้าให้แล้ว ภายหลังเกวลินจึงใช้อำนาจการเป็น AI- Brain Uploading ในการบีบบังคับให้แอรีแอดเน่ทำร่างโคลนของเธอขึ้นมาอีกครั้ง แต่ก็ถูกเกล ที. โอเมก้ากำจัดในเวลาต่อมา ก่อนที่โลกจะล่มสลายเมื่อกองทัพจากทั่วโลกบุกเข้าโจมตีมหานครไซเนีย

ในภายหลังจากคืนชีพอีกครั้ง และเข้าสู่ระบบลูป มีบั๊กเล็กๆ น้อยๆ จากคริสตัลชาฟท์ของสองขั้วเวลาที่เชื่อมข้อมูลถึงกัน ทำให้เกวลินยังคงจำเรื่องราวใน LOOP-O ได้ และเริ่มทำงานวิจัยเพื่อรักษาข้อมูลให้อยู่ข้ามระบบลูปต่อไป

โดยก่อนหน้าที่จะเสียชีวิต เกวลิน ไซได้ลักลอบวิจัยงานส่วนตัวโดยการสร้างโลกฐานข้อมูลจำลองซึ่งเป็นโลกเสมือนจริงในข้อมูลคริสตัลชาฟท์อีกที และนั่นก็ทำให้เธอสามารถสำรองตัวตนมนุษย์ไว้ข้างในได้เกือบ 100% รวมถึงลูกในครรภ์ดในขณะนั้นด้วย ภายหลังจึงเกิดเป็นลูกชายนามว่าการิน เอมเมตต์ อาวส์วาลด์

งานวิจัยนี้ไปไกลมากจนเจ้าของคริสตัลชาฟท์อย่างแอรีแอดเน่ยังคาดไม่ถึง คาดว่ามูลค่าของงานวิจัยชิ้นนี้อาจมีมูลค่าสูงถึงหลักพันล้าน sic ซึ่งเกวลิน ไซได้รับค่าตอบแทนในหลายๆ ทางและช่วยให้ฟิลได้สุขสบายมากขึ้นในระบบลูป เช่นคอนโดที่สร้างเลียนแบบที่เก่าของพวกเขาและบัตรเงินสดมูลค่า 15 ล้านsic พร้อมกับการที่แอรีแอดเน่รับเอมเมตต์เป็นลูกบุญธรรมในที่สุด

## ความสัมพันธ์

เกวลินไม่ค่อยเปิดใจให้ใครมากนัก ตลอด 15 ปีที่อยู่กับฟิลก็มีแต่ผู้ชายคนนี้คนเดียวเท่านั้นที่เธอไว้วางใจอย่างที่สุด จนกระทั่งหลังย้าย(?)มาไซเนีย ถึงได้นับถือแอรีแอดเน่เสมือนพี่สาวและแม่ที่ไว้ใจอย่างที่สุดชนิดที่ไม่คิดทรยศ รักเอมเมตต์ลูกชายของตัวเองมากตามประสาคนเป็นแม่ ค่อนข้างเคารพเอริคที่สอนอะไรหลายอย่าง และเอ็นดูโจเซฟกับมิคาเอลที่เป็นเพื่อนสมัยประถมของฟิล (แต่สำหรับสองคนนี้ถือว่าไม่ไว้วางใจสักเท่าไหร่เนื่องจากเหตุการณ์ใน Loop-VII)

ส่วนมุมมองต่อกลุ่ม A นั้นจัดว่าเป็นกลุ่มคนที่ดูไม่น่าเชื่อถือแต่ก็พึ่งพาได้ และนึกสงสัยเป็นบางครั้งว่าฟิลมีความคิดเห็นอย่างไรกับเด็กๆ ในกลุ่มนี้กันแน่แต่ก็ไม่คิดจะถาม

สำหรับเกล ที. โอเมก้านั้น เกวลินยังจำสิ่งที่ร่างโคลนรุ่นน้องคนนี้ทำกับเธอได้ แต่เข้าใจเป็นอย่างดีว่าทำไมจึงไม่โกรธเคือง และรู้สึกโล่งใจอย่างประหลาดเมื่อรู้ว่าโอเมก้าพบรักกับแอสตัน เพราะเท่ากับว่าโอเมก้าจะได้พบกับผู้ชายที่รักหล่อนจริงๆ สักทีไม่ใช่ตัวแทนของเธอเองอีกต่อไป

## การปรากฎตัว

เกวลิน ไซมีบทบาทครั้งแรกใน "ฝันร้าย" ของฟิลตั้งแต่วันแรกๆ ที่เขาฟื้นขึ้นมาที่มหานครไซเนีย ดูเหมือนว่าเขาจะฝังใจฉากการตายของเธอเป็นพิเศษ ชนิดที่กลับมาฝันซ้ำๆ อีกหลายรอบอย่างไม่มีทางแก้ นำมาซึ่งอาการจิตตกและหลีกหนีความจริงในเวลาต่อมา ถึงขั้นยิงตัวตายเมื่อเห็นเกล ที. โอเมก้าถูกซากอาคารทับตายในช่างท้ายของ Loop-VI มาแล้วเพราะเห็นภาพซ้อนกันจนความรู้สึกผิดตีกันมั่ว

และกลุ่ม A ก็ได้พบกับร่างโฮโลแกรมของเกวลิน ไซใน Loop-VII รวมถึงได้เข้าไปในโลกฐานข้อมูลของเธอ เพื่อหยุดการปั่นป่วนระบบของมิคาเอล

ได้พบกับฟิลอีกครั้งใน Loop-VIII ก่อ